text: Lærere gik sig til 50.000 kr. uden at vide det
  29 april 2016 kl. 07.24
  En gruppe lærere vandt landsdækkende tæl-skridt-kampagne og fik penge og champagne.
  Fem glade lærere på Kløverskolen i Sønderborg fik sig torsdag en overraskelse. De fik overrakt en check på 50. 000 kr. og et glas champagne af Dansk Firmaidræt, fordi de har vundet den nationale kampagne, Tæl Skridt.
  Hver dag i de tre kampagneuger har de i gennemsnit gået 13.129 skridt. Målet med kampagnen var minimum 10. 000 skridt om dagen, det svarer til otte kilometer.
  - Vi havde overhovedet ikke lugten lunten, siger en af lærerne, Karen Babiel Petersen:
  - Kampagnen har styrket motivationen til at gå nogle ekstra skridt, også når vi havde fri. Vi har været gode til at holde hinanden oppe på holdet, siger hun.
  I Sønderborg Kommune har de en 50/50 ordning til sundhedstiltag som betyder, at kommunen betaler halvdelen af deltagergebyret, mens skolen betaler den anden.
  Andenpladsen blev vundet af en privat gruppe på fem kvinder i Toftlund.
  Dansk Idræts Firmaforbund holder Tæl Skridt-kampagne igen i uge 38, 39 og 40.
  